31998R0938
L 131/3
JURNALUL OFÍCIAL AL UNIUNII EUROPENE
REGULAMENTUL (CE) NR. 938/98 AL COMISIEI
din 4 mai 1998
de modificare a Regulamentului (CE) nr. 2931/95, de modificare a Regulamentului (CEE) nr. 804/68 și a altor regulamente, în urma modificării Nomenclaturii Combinate pentru unele produse lactate
COMISIA COMUNITĂȚILOR EUROPENE,
având în vedere Tratatul de instituire a Comunităților Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun, utilizată pentru produsele agricole (1), modificată de Regulamentul (CEE) nr. 3209/89 (2), în special articolul 2 alineatul (1),
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (3), modificat ultima dată de Regulamentul (CE) nr. 1587/96 (4) în special articolul 13 alineatul (3) și articolul 17 alineatul (4),
întrucât Regulamentul (CE) nr. 2448/95 al Comisiei din 10 octombrie 1995 de modificare a anexei I la Regulamentul (CEE) nr. 2658/87 al Consiliului privind nomenclatura statistică și tarifară și Tariful Vamal Comun (5) a modificat codurile unor produse lactate, începând cu 1 ianuarie 1996;
întrucât Regulamentul (CE) nr. 2931/95 al Comisiei (6), modificat de Regulamentul (CE) nr. 1812/97 (7) a modificat regulamentele referitoare la lapte și la produsele lactate afectate de modificarea subpozițiilor codului NC, inclusiv Regulamentul (CEE) nr. 804/68;
întrucât articolul 17 alineatul (1) din Regulamentul (CEE) nr. 804/68, coroborat cu anexa acestuia înaintea modificării de către Regulamentul (CE) nr. 2931/95, conform interpretării date de Curtea de Justiție a Comunităților Europene în Cazul C-334/95, autorizează acordarea de restituiri la export pentru produsele lactate incluse în preparate pe bază de cafea și în preparatele pe bază de extracte, esențe sau concentrate de cafea; întrucât această interpretare a Curții nu a fost luată în considerare atunci când anexa la Regulamentul (CEE) nr. 804/68 a fost modificată de Regulamentul (CE) nr. 2931/95; întrucât, pentru a pune de acord Regulamentul (CE) nr. 2931/95 cu această interpretare, ar trebui să fie incluse în anexa la Regulamentul (CEE) nr. 804/68 codul relevant, precum și codul pentru preparate pe bază de extracte, esențe de ceai ori de maté, pentru care ar fi trebuit urmată aceeași abordare; întrucât, pentru a garanta aplicarea continuă a interpretării Curții, trebuie ca modificările să fie aplicabile începând cu 1 ianuarie 1996;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Articolul 1 alineatul (4) a șaptea liniuță din Regulamentul (CE) nr. 2931/95 se înlocuiește cu următorul text:
„-
informațiile privitoare la codurile NC ex 2101 10 și 2101 20 se înlocuiesc cu următorul text:
Codul NC
Descriere
«ex 2101
Extracte, esențe și concentrate de cafea, ceai ori maté și preparate pe baza acestor produse ori pe bază de cafea, ceai sau maté; cicoare prăjită și alți înlocuitori prăjiți de cafea, precum și extracte, esențe și concentrate ale acestora:
2101 12 92
- - - Preparate pe baza acestor extracte, esențe sau concentrate de cafea
2101 12 98
- - - Altele
- - Preparate:
2101 20 92
- - - pe bază de extracte, esențe sau concentrate de ceai ori maté
2101 20 98
- - - altele»”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Se aplică de la 1 ianuarie 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 mai 1998.